
			AGINTARIAK ETA LANGILEAK

			Izendapenak, egoerak eta gorabeherak

			OSAKIDETZA-EUSKAL OSASUN ZERBITZUA

			3071

			380/2026 EBAZPENA, ekainaren 16koa, Arabako Osasun Mentaleko Sareko zuzendari-gerentearena, zeinaren bidez izendatzen baita, aldi baterako eta lau urte luzagarriz, ospitale esparruko Psikiatriako Zerbitzu Sanitarioko burua, Osakidetza-Euskal osasun zerbitzuko Arabako Osasun Mentaleko Sarean.

			Arabako Osasun Mentaleko Sareko zuzendari-gerentearen martxoaren 27ko 257/2026 Ebazpenaren bidez, deialdi publikoa egin zen Arabako Osasun Mentaleko Sareko Psikiatriako Zerbitzu Sanitarioko buru lanpostu bat hornitzeko, ospitale esparrurako, lehiaketa-sistemaren bidez (2026ko apirilaren 10eko EHAA, 66. zk., eta 2026ko apirilaren 20ko BOE, 96. zk.).

			Epaimahai kalifikatzaileak baloratu egin ditu aurkeztutako eskabideak, eta dagokion izendapen-proposamena egin du. Horiek horrela, Pedro Manuel Sánchez Gómez jaunak dituen ezagutza akademiko eta profesionalak kontuan hartuta, erabaki da pertsona hori ospitale esparruko Psikiatriako Zerbitzu Sanitarioko buru izendatzea, Osakidetza-Euskal osasun zerbitzuko Arabako Osasun Mentaleko Sarean.

			Beraz, bat etorriz Euskadiko Antolamendu Sanitarioaren ekainaren 26ko 8/1997 Legearen 28. artikuluaren hirugarren arau komunean, Osakidetza-Euskal osasun zerbitzuko lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan xedatutakoarekin,

			EBAZTEN DUT:

			Lehenengoa.– Pedro Manuel Sánchez Gómez jauna aldi baterako izendatzea ospitale esparruko Psikiatriako Zerbitzu Sanitarioko buru, Osakidetza-Euskal osasun zerbitzuko Arabako Osasun Mentaleko Sarean.

			Bigarrena.– Izendapen honek lau urteko indarraldia izango du, luzatzeko aukerarekin, Euskadiko Antolamendu Sanitarioaren ekainaren 26ko 8/1997 Legeko 28. artikuluaren hirugarren arau komunean ezarritakoaren arabera, eta egun honetatik aurrera izango ditu ondorioak: 2026ko irailaren 18a.

			Hirugarrena.– Izendatutako pertsonak aipatutako epea amaitzean utziko du lanpostua, baldin eta jazotzen ez bada luzapena egin ahal izateko baldintzaren bat eta, betiere, Euskadiko Antolamendu Sanitarioaren ekainaren 26ko 8/1997 Legearen aipatutako 28. artikuluan ezarritakoarekin bat etorriz.

			Laugarrena.– Izendapenaren indarraldia amaitu aurretik ere kendu ahal izango dute kargutik izendatua, aldez aurretik kontrako espedientea baldin badago eta ekainaren 26ko 8/1997 Legearen 28. artikuluaren 6. apartatuan aurreikusitako lekualdatze-kausak direla medio.

			Bosgarrena.– Interesdunari eta Arabako Osasun Mentaleko Sareari ebazpen honen berri ematea.

			

			Seigarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari. Horretarako hilabeteko epea izango da, Ebazpena EHAAn argitaratu eta hurrengo egunetik aurrera.

			Vitoria-Gasteiz, 2026ko ekainaren 16a.

			Arabako Osasun Mentaleko Sareko zuzendari-gerentea.

			EB (311/2023 Ebazpena, azaroaren 22koa).

			Langileen zuzendaria,

			ANDREA SALINERO BERASALUCE.

		

		

		
			 
EUSKAL HERRIKO AGINTARITZAREN ALDIZKARIA
www.euskadi.eus

		

	OEBPS/toc.xhtml

		
		Contenido


			
						26003071e


			


		
		
		Lista de páginas


			
						3071-P.2


						3071-P.3


						3071-P.4


						3071-P.5


			


		
	

